Vëlospist PC1

D' (och nach Zentrumspist, Itinéraire cyclable du centreesou genannt am Artikel 4 vum Gesetz vum 28. Abrëll 2015; mat der Ännerung vum 20. Dezember 2019 ass déi Bezeechnung ewech gefall an d'Vëlospist gëtt just nach mat der Nummer ernimmt.), ass eng vun de 40 Vëlosstrecke vum nationale Reseau zu LëtzebuergLoi modifiée du 28 avril 2015 relative au réseau cyclable national et aux raccordements de ce réseau vers les réseaux cyclables communaux op legilux.lu, gekuckt den 1. Juni 2024.
 Streck 
Et muss ënnerscheet ginn tëscht dem aktuelle Verlaf  vun der PC1 an deem geplangten; si hu komplett aner Tracéen.

 Aktuellop Basis vum Gesetz vun 2015 
D'PC1 ass 43 km laang a féiert vum Gronn aus an engem Bou ëm d'Stad Lëtzebuerg nees dohinner zeréck. Den déifste Punkt (230 m) ass zu Beggen an den héchsten (375 m) um Biergerkräiz. Mat Ausnam vun e puer Deeler op der Kockelscheier (2,9 km) an am Bambësch (6,1 km) ass se iwwerall macadamiséiert.

Zanter dem 25. Mäerz 2022 leeft d'PC1 tëscht Beggen an dem Raspert zu Dummeldeng op enger Streck vu ronn engem Kilometer net méi iwwert d'Strooss, ma iwwert e sonnere Wee fir Foussgänger a CyclistenFrank Weyrich, Sicher mit dem Rad unterwegs, Luxemburger Wort vum 24. Mäerz 2022.

Se féiert laanscht oder duerch follgend Uertschaften (am Sënn vun der Auer): Lëtzebuerg-Gronn, Polvermillen, Gantebeensmillen, Izeger Stee, Hesper, Fenteng, Kockelscheier, Zéisseng, Märel, Belair, Stroossen, Reckendall, Bambësch, Biergerkräiz, Juegdschlass, Beggen, Dummeldeng, Eech a Pafendall.

 Geplangtam Kader vum Gesetz vun 2019 
Déi geplangt Streck vun der PC1 geet um Kierchbierg bei der Luxexpo fort a féiert iwwer d'Pôle-d'échangë Rout Bréck - Pafendall, Gare Centrale, Lycée Bouneweg, Houwald a Cloche d'or. De facto existéiert se praktesch komplett, wann och ouni Nummer. Si verleeft gréisstendeels parallel zu der Tramslinn T1. Dee spektakuläesten Deel ass deen iwwert d'Vëlos-Passerell ënnert der Neier Bréck. 

D'Streck verleeft och zum gréissten Deel iwwer Vëlospisten, déi vum motoriséierten Trafic a vun de Foussgänger getrennt sinn. Just op e puer kuerzen Deelstécker, wou et méi enk ass, si Vëlosfuerer a Foussgänger gemëscht.

Se kritt Uschloss u follgend Pisten:

 PC2 um Kierchbierg
 PC15 um Pôle d'échange Rout Bréck - Pafendall
 PC13 a PC33 an der Uewerstad
 PC104 op der Gare
 PC31 zu Bouneweg
 PC11 a PC15a um Pôle d'échange Houwald
 PC31 a PC103 op der Cloche d'or.
An der Géigend vum Lycée Vauban ass eng Niewestreck 1a virgesinn, déi en Uschloss un d'PC33 an der Aktivitéitszon Cloche d'or erméiglecht.

 Uschlëss 

 Aner Pisten 
D'Zentrumspist huet aktuell ënnerwee Uschlëss un aner Pisten (am Sënn vun der Auer):

 tëscht Hesper an Alzeng ass en Uschloss un déi zukünfteg Pist Charly Gaul (PC11) virgesinn
 op der Cloche d'or an zu Zéisseng kënnt een op d'PC9 (Pist vun de Minettsvirstied)
 zu Stroossen huet se Uschloss un d'Pist Nicolas Frantz (PC13)
 zu Beggen nieft der neier Foussgängerbréck ass den Uschloss un d'Uelzechtpist (PC15)
 zu Dummeldeng ass eng Verbindung op d'Iechternacher Pist (PC2).

 Bemierkungen 

 Biller 
Alen Trajet

Neien Trajet

 Um Spaweck 

D' op:
 der Internetsäit vu Luxembourg for Tourism (visitluxembourg.com)
 der Internetsäit vu Ponts et chaussées
 idem (archivéiert Versioun 2019)

Kategorie:Vëlospisten zu Lëtzebuerg